Մենք լսած ենք, որ այս նոյն անձերը մօտաւոր անցեալին բողոքի ցոյցեր կազմակերպած են։ Գիտենք նաեւ, որ Նորին Սրբութիւնը բարի կամեցողութեամբ հանդիպում մը ունեցած է նոյն անձերուն հետ, ունկնդրած է անոնց գանգատներն ու մտահոգութիւնները։ Որպէս Հայաստանի եւ Ամերիկայի հայրենասէրներ, մենք կը յարգենք նոյնիսկ փոքրամասնութիւններուն գանգատները եւ կը յարգենք պետական եւ կրօնական հեղինակութիւնները, որոնք պատրաստ են լսելու գանգատները՝ խաղաղարար եւ շինարար ոգիով։